open-index/open-wikipedia-markdown huggingface dataset:
Stella Liebeck

**Stella Liebeck** (1912 – 4. august 2004) sai tuntuks seoses kohtuprotsessiga McDonald'si vastu.

## Juhtum
27. veebruaril 1992 tellis Stella Liebeck McDonald'si söögikohas läbi auto akna, olles esiistmel kaasreisija, tassi kohvi. Autot juhtis Stella Liebecki lapselaps Chris. Kui Stella Liebeck oli kohvi kätte saanud, sõitis Chris parkimisplatsile, et vanaema saaks kohvile suhkrut ja koort lisada. Parkimisplatsil pani Stella Liebeck kohvitassi põlvede vahele ja hakkas tassilt kaant ära võtma, kuid nii õnnetult, et tass läks ümber ja kuum kohv läigatas talle sülle. Kuum kohv imendus naise jalas olevatesse dressipükstesse ja 90 sekundi jooksul, mil kohv oli kokkupuutes nahaga, arenes välja kolmanda astme põletus. Kannatada said reied, tuharad ja kube, mistõttu vajas Stella Liebeck hiljem naha siirdamist. Stella Liebeck viidi haiglasse, kus ta viibis 8 päeva. Järelravi kestis 2 aastat.

## Kahjuhüvitisnõue
Stella Liebecki ravikulud olid 11 000 dollarit, kuid ta soovis hüvitise suuruseks 20 000 dollarit. McDonald's pakkus hüvitise suuruseks 800 dollarit, kuid sellega hageja ei olnud nõus, siis S. Liebeck palkas advokaadi, kes koostas kohtu poole pöördumise, süüdistades McDonald'sit "ülemäära ohtliku" ja "praaktoodangu" müügis. "Ülemäärase ohtlikkuse" all pidas advokaat silmas kohvi temperatuuri (82–88&nbsp;°C), kohtudokumentide järgi oli McDonald's saanud sadu kaebusi liiga kuumast kohvist põhjustatud põletuste kohta.

## Kohtulahend
Kohus leidis, et juhtumis lasub McDonald'sil 80% vastutus ja S. Liebeckil 20% vastutus. Kohus tõi välja, et kuigi kohvitassil oli hoiatuskiri, oli see liialt väike. Oma otsuses märkis kohus, et kogu kahjuhüvitis, mida McDonald's peab hagejale maksma, on 2,86 miljonit dollarit, mida hiljem vähendati 640 000 dollarini. Lõplik summa kujunes osapoolte vahelises kokkuleppes ning seda ei ole avaldatud.

## Auhind
Stella Liebecki nimest on saanud nime Stella auhind.
Biostratigraafia

**Biostratigraafia** on stratigraafia haru, mis keskendub geoloogiliste kihtide (kihi) stratigraafilise korrelatsiooni ja liigestumise uurimisele, kasutades selleks neis kihtides (kihis) leiduvaid fossiile.

## Vaata ka
*Paleontoloogia
*Õietolmuanalüüs
Eduard Michelson

**Eduard Michelson**  (22. november 1845 Vastse-Kasaritsa, Rõuge kihelkond, Võrumaa – 23. märts 1907 Kroonlinn) oli läti päritolu günekoloog, Lydia Koidula abikaasa.

Õppis Tartu Ülikoolis arstiteadust.

Abiellus 19. veebruaril 1873 Lydia Emilie Florentine Jannseniga (Lydia Koidulaga).

Praktiseeris tänu äia Johann Voldemar Jannseni abile Tartus  günekoloogina ja hiljem Kroonlinnas sõjaväearstina.

## Lapsed
*Hans Voldemar Michelson (29. juuli 1874 Tartu – 29. juuli 1878 Tartu)
*Hedvig [Hedda] Michelson (2. juuni 1876 Tallinn – 28. oktoober 1941 Leningrad)
*Anna Michelson (23. jaanuar 1878 Viin – 25. detsember 1965 Firenze)
*Max Michelson (veebruar 1884 Kroonlinn – veebruar 1884 Kroonlinn)

## Kirjandus
*Aino Undla-Põldmäe, "Koidula viimased Tartu-aastad (1871–1873)" – Keel ja Kirjandus 1960, nr 9, lk 528–544 ja raamatus: Aino Undla-Põldmäe, "Koidulauliku valgel. Uurimusi ja artikleid", Eesti Raamat, Tallinn 1981, lk 168–195
*Aino Undla-Põldmäe, "Koidula suhted kodumaaga Kroonlinna-aastail" – Looming 1961, nr 8, lk 1254–62 ja "Koidulauliku valgel", lk 196–212
*Aino Undla-Põldmäe, "Koidula oma mehe kirjades" – Looming 1957, nr 8, lk 1261–72 ja "Koidulauliku valgel", lk 213–234
*Mart Laar, "Koidula ja Michelsoni armastus" – Kodukolle 2005, nr 11, lk 76-78

## Välislingid
*geni.com
Bulgaaria Eurovisiooni lauluvõistlusel

**[[Bulgaaria]]** on osalenud **[[Eurovisiooni lauluvõistlus]]el** alates 2005. aastast.

2005. aastal esindas Bulgaariat džässist inspireeritud bänd Kaffe, kes aga lauluga "Lorraine" finaali ei pääsenud. 2006. aastal esindas Bulgaariat Mariana Popova, kes esitas laulu "Let Me Cry". Ka sellel korral ei pääsenud Bulgaaria finaali. 2007. aastal õnnestus Bulgaarial pääseda edasi poolfinaalist ning saavutada kõrge viienda koha. Bulgaariat esindasid Elitsa Todorova ja Stojan Jankulov, kes esitasid loo "Water". Kuna 2008. aastal korraldati kaks poolfinaali, kaotas Bulgaaria oma automaatse finaalikoha ning osales teises poolfinaalis, kus Bulgaarial ei õnnestunud pääseda finaali, vaid ta jäi poolfinaalis 11. kohale.

Pärast kahte aastat eemalolekut naasis 2016. aastal Bulgaaria Eurovisiooni lauluvõistlusele, kus Poli Genova saavutas lauluga "If Love Was a Crime" finaalis neljanda koha, mis oli Bulgaaria parim tulemus Eurovisiooni lauluvõistlusel. Aasta hiljem saavutas Kristian Kostov lauluga "Beautiful Mess" teise koha. 2019. aasta Eurovisiooni jättis Bulgaaria vahele.

2020. aastal pidi Bulgaariat lauluvõistlusel esindama Victoria, aga Eurovisioon jäeti koroonapandeemia puhangu tõttu ära.

## Osavõtt

## Hääletamise ajalugu (2005–2022 finaalid)
Bulgaaria on *andnud* kokku kõige rohkem punkte järgmistele riikidele:

Bulgaaria on *saanud* kokku kõige rohkem punkte järgmistelt riikidelt:

## Galerii

ESC 2007-Elitsa Todorova-Stovan Yankulov.jpg|Elitsa Todorova & Stoyan Yankulov Helsingis (2007)
Deep Zone & Balthazar 2008 Eurovision.jpg|Deep Zone & Balthazar Belgradis (2008)
Miroslav Kostadinov.jpg|Miro Oslos (2010)
Poli Genova (Eurovision Song Contest 2011).jpg|Poli Genova Düsseldorfis (2011)
Софи Маринова.JPG|Sofi Marinova Bakuus (2012)
ESC2013 - Bulgaria 08 (crop).jpg|Elitsa Todorova & Stoyan Yankulov Malmös (2013)
ESC2016 - Bulgaria 19.jpg|Poli Genova Stockholmis (2016)
Kristian Kostov (Bulgaria). Photo 368.jpg|Kristian Kostov Kiievis (2017)
ESC2018 - Bulgaria 13.jpg|Equinox Lissabonis (2018)


## Märkused

## Välislingid
* Eurovisiooni lauluvõistluse koduleht
* Eurovisioon.ee – Bulgaaria
Väikeseõiene lemmalts

**Väikeseõiene lemmalts**, ka **väikeseõiene lemmmalts** (*Impatiens parviflora*), on lemmaltsaliste sugukonda lemmaltsa perekonda kuuluv üheaastane rohttaimeliik.

Väikeseõiene lemmalts kasvab pärismaisena Ida-Aasias ja Siberis. Euroopas on inimese toodud võõrliigina laialdaselt naturaliseerunud.

Väikeseõiene lemmalts kasvab niisketes varjulistes kohtades ega talu päikest. Tugevas päikesepaistes laseb taim lehed täiesti longu, kuid hiljem enamasti toibub.

Taim kasvab 30–60 cm kõrguseks; püstisele varrele kinnituvad õhukesed mahlakad teravasakilise servaga lehed. Õitseb juulist oktoobrini, kahvatukollane õis on umbes 1 cm pikkune, kobaras on vähe õisi. Õied ja kuprad on enamasti varrel samaaegselt.

Puutel (või ka iseenesest) lõhenevatest kupardest võivad seemned paiskuda kuni 3 meetri kaugusele.

## Levik Eestis
Eestisse jõudis see liik arvatavasti Tartu Ülikooli botaanikaprofessori Carl Ledebouri tooduna 1827. aastal, kes tõi selle Altai ekspeditsioonilt ja istutas Tartu botaanikaaeda. Aastaks 1852 oli väikeseõiene lemmalts jõudnud metsistunult Tartu parkidesse ja aedadesse. Järgnenud aastakümnetega levis taim juba terves Eesti mandriosas; saartele jõudmine võttis mõnevõrra rohkem aega.

Praegusajal on liik Ida- ja Lõuna-Eestis on suhteliselt sage, mujal harvem.

## Viited

## Välislingid
*
UNESCO rahupreemia

**Félix Houphouët-Boigny rahupreemia** ehk lühendatult **UNESCO rahupreemia** on 1989. aastal UNESCO asutatud rahupreemia, mille ülesanne on "autasustada elus olevaid inimesi ja tegutsevaid riiklikke või eraettevõtteid või institutsioone nende silmapaistva panuse eest rahu edendamisel, kindlustamisel või hoidmisel vastavalt ÜRO põhikirjale ja UNESCO põhiseaduses".

Auhind kannab endise Elevandiluuranniku presidendi Félix Houphouët-Boigny nime. Auhinda antakse välja igal aastal. Auhinna suurus on 122 000 eurot, mis mitme saaja puhul jagatakse võrdseteks osadeks.

## Laureaadid
;1991
*Nelson Mandela, Aafrika Rahvuskongressi president, Lõuna-Aafrika
*Frederik Willem de Klerk, Lõuna-Aafrika Vabariigi president 

;1992
*Haagi Rahvusvahelise Õiguse Akadeemia

;1993
*Yitzhak Rabin, Iisraeli peaminister
*Shimon Peres, Iisraeli välisminister 
*Yasser Arafat, Palestiina Rahvusnõukogu president

;1994
*Juan Carlos I, Hispaania kuningas
*Jimmy Carter, endine USA president

;1995
* ÜRO büroo, põgenike ülemkomissar 
* Sadako Ogata, ÜRO põgenike ülemkomissar 

;1996
*Álvaro Enrique Arzú Irigoyen, Guatemala president
* Rolando Morán (kodanikunimega Ricardo Arnoldo Ramírez de León), Guatemala Rahvus-Revolutsiooniline Ühtsus

;1997
*Fidel V. Ramos, Filipiinide president
*Nur Misuari, Moro Rahvusliku Vabastamise Frondi esimees

;1998
*Hāsinā Oyājed, Bangladeshi peaminister
*George J. Mitchell, USA senaator, presidendi erinõunik Iirimaa teemadel

;1999
*Sant'Egidio komuun, Itaalia  

;2000
*Mary Robinson, ÜRO inimõiguste ülemkomissar 

;2001
* Auhinda välja ei antud

;2002
* Kay Rala Xanana Gusmão, Ida-Timori president

;2003
*Kardinal Roger Etchegaray, emeriitpresident Vatikani Õigluse ja Rahu Nõukogus
*Mustafa Cerić, Bosnia Grand Mufti 

;2004
*Auhinda välja ei antud

;2005
*Abdoulaye Wade, Senegali president

;2006
*Auhinda välja ei antud

;2007
*Martti Ahtisaari, endine Soome president, ÜRO diplomaat ja läbirääkija

;2008
*Luiz Inácio Lula da Silva, Brasiilia president

;2009
* ei antud

;2010
* ei antud

;2011
* Asociación Civil Abuelas de Plaza de Mayo, Argentina inimõigusorganisatsioon

## Vaata ka
*Nobeli rahuauhind
*Vestfaali rahu auhind

## Välislingid
* Ametlik UNESCO Félix Houphouët-Boigny rahupreemia koduleht.
Verev lemmalts

**Verev lemmalts** (*Impatiens glandulifera*) on üheaastane rohttaim lemmaltsaliste sugukonnast lemmaltsa perekonnast.

## Levila ja kasvukoht
Verev lemmalts on pärit Himaalajast. Teadaolevalt esimest korda külvati taime ilutaimena Dresdeni aedadesse 1837. aastal. Praeguseks on verev lemmalts peaaegu kõikjal Euroopas naturaliseerunud invasiivne võõrliik, mis tõrjub välja kohalikku taimestikku. Paljudes riikides on asutud tema leviku vastu võitlema.

Taim eelistab niiskeid ja varjulisi kasvukohti; kasvab jõe- ja järvekallastel, niisketel niitudel, metsahäiludes.

## Kirjeldus
Verev lemmalts on kiirekasvuline taim. Ta kasvab kuni 1,5–2 meetri kõrguseks. Teravahambalise servaga suhteliselt kitsad lehed on 5–25 cm pikkused. 

Õitseb juulis ja augustis. Roosad kiivrikujulised tugevalõhnalised õied on 3–4 cm pikkused ja umbes 2 cm laiused.

Vili on 3–5 cm pikkune tõlvikukujuline kupar, mis puutest lõheneb ja katapulteerib seemned kuni 7 meetri kaugusele. Õied ja viljad on enamasti varrel samaaegselt.

## Viited

## Välislingid

* 
* Keskkonnaameti vereva lemmmaltsa infoleht
* Verev lemmalts – ohtlikult leviv liik, Maaleht, 4. september 2008
Kohustuslik reserv

**Kohustuslik reserv** on summa, mida pangad peavad hoidma keskpangas hoiuste ja laenude kattevarana.

25. aprillil 2000 võttis Eesti Panga nõukogu vastu otsuse rahapoliitika operatsioonilise raamistiku (ROR) reformi strateegia kohta. Reform jagati kahte etappi, 
* esimene etapp oli ühe aasta pikkune periood alates 1. juulist 2000. 
* teine etapp algas 1. juulil 2001 ja kestab kuni ühinemiseni Euroopa Majandus- ja Rahaliiduga ehk ühinemine euroga.

Selle reformi käigus muudeti ka pankadele esitatavaid kohustuslike reservide arvestamise põhimõtteid. Esimese etapi järel mille järel võisid Eesti kommertspangad paigutada kuni 50 protsenti oma kohustuslikust reservist kõrge kvaliteediga rahvusvahelistel turgudel kaubeldavatesse võlakirjadesse.

1. märtsist 2003 jõustunud korra kohaselt eristatakse kohustusliku reservi baasi arvutamisel tähtajalise struktuuri ning kohustuste liigi järgi kohustusi, millele eurosüsteemis rakendatakse kohustuslike reservi nõude erinevaid määrasid. Netovõlgnevus välismaiste krediidiasutuste suhtes asendus brutonõudega, mis tähendab, et kohustustest välismaiste pankade ees ei saa nõudeid välispankadele enam maha arvata. Samuti kaasati kohustuslike reservide baasi ka allutatud kohustused ning valitsuse laenu- ja välisabifondid.

## Viited

## Välislingid
*Kohustusliku reservi arvestuse ja täitmise kord Eesti Panga presidendi 22. detsembri 2000. a määrus nr 13
Ambodifotatra

**Ambodifotatra** [ambudif'uutatra] on väike asula Madagaskari Analanjirofo piirkonnas Sainte-Marie saare lõunaosa läänekaldal, Sainte-Marie maakonna ja Sainte-Marie valla keskus. Geograafilised koordinaadid on 16°58' S, 49°51' E. 

## Vaatamisväärsused ja turism
Asula keskel on väike sadam, mille ümbruses on paar söögikohta.

Saint-Josephi kirik on Madagaskari vanim kirik. Ta asub Ambodifotatra linna Madame'i saarega ühendava tammi ees. Koha Piraatide lahe põhjakaldal piraatide kalmistul valis 1857 esimene Madagaskari piiskop Dalmond. Malmaltar on keisrinna Eugénie annetus.  

Huvitavate hoonete seas on postkontor mäe otsas. 

Linna lähedal on piraatide kalmistu.   

Ambodifotatra lähedal on rand.

## Välislingid
*Foto ja jutt: Saint-Josephi kirik
*Foto ja jutt: Ambodifotatra turg
*Fotod: http://www.flickr.com/photos/peace-on-earth_org/2073388737/, http://www.woophy.com/photo/440275, http://www.geckogo.com/Guide/Madagascar/Eastern-Madagascar/Ambodifotatra/Explore/Nightlife.html, http://www.qbitz.net/qpix/index.php?showimage=101, http://www.qbitz.net/qpix/index.php?showimage=136, http://www.qbitz.net/qpix/index.php?showimage=104, http://www.qbitz.net/qpix/index.php?showimage=97, http://www.qbitz.net/qpix/index.php?showimage=118, http://photos.linternaute.com/paysville/185173/ambodifotatra/,
Ankoalabe

**Ankoalabe** on asula Madagaskaril Sainte-Marie saarel. Geograafilised koordinaadid on 14°55' S, 50°18' E.

Väikese Ankoalabe lahe varjus on India ookeani äärne metsik rand.
Vazimbad

**Vazimbad** on malagassi mütoloogias Madagaskari põliselanikud kahvatud karvased kääbused, kütid-korilased. Neid austatakse esivanemate kultuses kõige vanemate esivanematena. 

Mõne piirkonna kuningad olevat vazimbadega veresuguluses. Põlluharimisele ülemineku tõttu peaksid vazimbad olema assimileerunud.

Tõendid loomade väljasuremise kohta kinnitavad, et Madagaskaril oli inimasustus enne austroneeslaste sisserändu. 

Madagaskaril on säilinud küttide-korilaste rühm mikead, kes erinevad elulaadilt ja muusikalt teistest malagassidest. Nad säilitasid 1920. aastateni mittemalagassi sõnavara, mis võib olla jäänus vazimbade keelest.
Tauno Palo

**Tauno Valdemar Palo** (kuni 1932. aastani **Tauno Brännäs**, kuni 1935. aastani **Tauno Paloniemi**; 25. oktoober 1908 Hämeenlinna – 24. mai 1982 Helsingi) oli soome näitleja ja laulja.

Tauno Palo alustas teatrinäitlejana 1927. aastal Sörnäineni töölisteatris. Aastal 1931 mängis ta esimest korda filmis. Tema karjäär filminäitlejana kestis kuni 1961. aastani; teatris mängis ta aga kuni Kansallisteatterist lahkumiseni 1973. aastal. Palo suri kõrivähki.

Tauno Palo mängis kokku ligi 50  filmis, väga sageli koos Ansa Ikosega. Tema tuntumate filmide hulgas olid "Kulkurin valssi", "Vaimoke" ja filmid Niskamäe ainetel.

Ta oli ka populaarne laulja, kes lindistas kümneid laule.

Tauno Palo vend Gösta Brännäs oli poksija. Tema poeg Jukka-Pekka Palo on näitleja.

Kõigi aegade suurima soomlase hääletusel 2004. aastal sai Tauno Palo 55. koha.
Vaimse tervise päev 2008

**Vaimse tervise päev 2008** oli 2008. aasta ülemaailmne vaimse tervise päev, mis toimus Ülemaailmse Vaimse Tervise Föderatsiooni eestvedamisel.

2008. aasta Vaimse tervise päeva deviis oli "Vaimse tervise tegemine ülemaailmseks prioriteediks - teenuste mahu suurendamine elanikkonnale suunatud propaganda ja tegevuste kaudu".

## Üritused Eestis
*Tartu Vaimse Tervise Hooldekeskus korraldas Tartus hotell Dorpati konverentsikeskuse fuajees erivajadustega isikute igapäevaelu kajastava fotonäituse..
*Tallinnas Haabersti klubimajas toimus avatud uste päev, kus kogemusnõustajad tutvustasid oma teenust ja korraldasid respektseminari. Loenguga "Ka psüühikahäirega inimese lähedased vajavad toetust" esines Tallinna Vaimse Tervise Keskuse psühholoog Kristel Altmäe
*Pärnus toimus SA Pärnu Haigla fuajees Psühhiaatriakliiniku päevakeskuse korraldatud näitus käsitööringis, loov- ja tegevusteraapia protsessides valminud taiestest. Lisaks tutvustati päevakeskuses psüühikahäiretega inimestele osutatavaid teenuseid.
*Tartu Ülikooli kohvikus toimus 11. oktoobril vaimse tervise päeva tähistamise üritus. Üritusel esinesid XI Riigikogu liige Heljo Pikhof, kes vastas hiljem ka vaimse tervisega seotud küsimustele ning pastor Heino Nurk, kes tõmbas oma esinemises paralleele vaimse tervise ja usulise tervise vahele.

## Viited
AJ Auxerre

**AJ Auxerre** on Prantsusmaa jalgpalliklubi, mis hooajal 2011-12 mängis riigi kõrgliigas.

## Välislingid
* Koduleht
Bordeaux' Girondins

**Bordeaux' Girondins** (prantsuse keeles ametlikult *Football Club des Girondins de Bordeaux*) on Prantsusmaa jalgpalliklubi, mis riigi kõrgliigas. Klubi tegutseb Bordeaux's ning selle kodustaadion on Matmut Atlantique.

Bordeaux' Girondins on tulnud kuuel korral Prantsusmaa meistriks, viimati hooajal 2008–2009. Lisaks on võidetud neljal korral Prantsusmaa karikas ja kolmel korral Prantsusmaa karikas. Euroopa karikasarjades on parimateks saavutusteks poolfinaali pääsemine Euroopa karikavõistlustel hooajal 1984–85, UEFA karikavõitjate karikavõistluste poolfinaali jõudmine hooajal 1986–87, UEFA karika teine koht hooajal 1995–96 (finaalis kaotati Müncheni Bayernile) ja UEFA Intertoto karika võit 1995. aastal.

## Praegune koosseis
*Seisuga 17. august 2020*

## Saavutused
*Ligue 1
****Võidud (6)**: 1949–50, 1983–84, 1984–85, 1986–87, 1998–99, 2008–2009
*Ligue 2
****Võidud (1)**: 1991–92
*Championnat National
****Võidud (3)**: 1937, 1944, 1953
*Coupe de France
****Võidud (4)**: 1940–41, 1985–86, 1986–87, 2012–13
*Coupe de la Ligue
****Võidud (3)**: 2001–02, 2006–07, 2008–09
*Trophée des champions
****Võidud (3)**: 1986, 2008, 2009
*UEFA Intertoto karikas
****Võidud (1)**: 1995

## Peatreenerid

* ...
*  Guy Stéphan (1997)
*  Elie Baup (1997–2003)
*  Michel Pavon (2003–2005)
*  Ricardo Gomes (2005–2007)
*  Laurent Blanc (2007–2010)
*  Jean Tigana (2010–2011)

*  Francis Gillot (2011–2014)
*  Willy Sagnol (2014–2016)
*  Ulrich Ramé (2016)
*  Jocelyn Gourvennec (2016–2018)
*  Ricardo Gomes (2018–2019)
*  Paulo Sousa (2019–2020)
*  Jean-Louis Gasset (2020–)

## Statistika
* Enim mänge – Alain Giresse (592 mängu aastatel 1970–1986)
* Enim väravaid – Alain Giresse (182 väravat aastatel 1970–1986)

## Viited

## Välislingid
* Klubi koduleht
Stade Malherbe Caen

**Stade Malherbe Caen** (lühendatult **SM Caen** või ka lihtsalt **Caen**) on Prantsusmaa Caeni linna jalgpalliklubi, mis mängib riigi kõrgliigas.

Prantsusmaa meistrivõistlustel on parima kohana saaud viies koht hooajal 1991–1992. Prantsusmaa esiliiga on võidetud kahel korral (aastatel 1996 ja 2010). Hooajal 2017–2018 jõuti Prantsusmaa karikavõistlustel poolfinaali ja 2005. aastal kaotati liigakarika finaalis Strasbourgile.

## Viited

## Välislingid
* Koduleht
Grenoble Foot 38

**Grenoble Foot 38** on Prantsusmaa jalgpalliklubi, mis alates hooajast 2011-12 mängib riigi 5. tugevusest liigas. Aastal 2011 läks klubi pankrotti.

Enne seda mängis ta riigi esiliigas, varem ka kõrgliigas.
Le Havre AC

**Le Havre Athletic Club Football Association** on Prantsusmaa jalgpalliklubi, mis tegutseb Le Havre'is. See mängib riigi kõrgliigas Ligue 1.

Le Havre asutati 1884. aastal spordiklubina. Jalgpalliklubina tegutseb see alates 1894. aastast. Aastatel 1899, 1900 ja 1919 tuli Le Havre Prantsusmaa amatööride meistriks. Pärast profiliiga loomist on Le Havre parimaks tulemuseks jäänud teine kolmas hooajal 1950/51.

1959. aastal tuli Le Havre Prantsusmaa karikavõitjaks, kui karikafinaalis alistati Sochaux kahe mängu kokkuvõttes 5:2. Samal aastal võitis Le Havre ka Prantsusmaa superkarikafinaali, kui alistati Nice tulemusega 2:0.

Alates 2012. aastast on klubi kodustaadion olnud Stade Océane, mis mahutab 25 178 pealtvaatajat.

Le Havre'i suurimad rivaalid on Caen ja Lens.

Le Havre'is on klubikarjääri alguses mänginud mitmed tuntud jalgpallurid, teiste seas Benjamin Mendy, Ibrahim Ba, Jean-Alain Boumsong, Lassana Diarra, Steve Mandanda, Vikash Dhorasoo ja Paul Pogba.

Le Havre'i naiskond mängib Prantsusmaa naiste kõrgliigas Division 1 Féminine.

## Praegune meeskond
*Seisuga 12. november 2023*

## Saavutused
*Ligue 2
****Võitja** (6): 1938, 1959, 1985, 1991, 2008, 2023
*Coupe de France
****Võitja** (1): 1959
**Teine koht (1): 1920
*Prantsusmaa amatööride meistrivõistlused
****Võitja** (3): 1899, 1900, 1919
*Prantsusmaa superkarikas
****Võitja** (1): 1959

## Välislingid
* Koduleht
Oskar von Stryk

**Alexander Oskar von Stryk** (27. jaanuar (vkj 15. jaanuar) 1830 – 1. juuni (vkj 19. mai) 1902 Voltveti mõis) oli Liivimaa mõisnik.

Alexander Oskar von Stryk sündis Voltveti, Kärsu, Vesneri, Paju, Roobe ja Tammiku mõisniku Heinrich von Stryki (1793–1862) ja Emilie Julie Charlotte von Maydelli (1804–1864) pojana.

Talle kuulusid Voltveti, Kärsu ja Heinaste mõis. 1897. aastal ostis ta Bernhard Caspar Otto von Stackelbergilt Imavere mõisa ja kinkis selle oma väimehele Eugen Carl Alexander von Pistohlkorsile.

## Perekond
Oskar von Stryk abiellus 1866. aastal Wilhelmine Friederike von Cubega (1842–1916). Abielust sündisid:
*Fanny (1867–1917), abiellus Abja mõisniku vabahärra Karl Adam Eduard von Stackelbergiga
*Marie (sünd. 1869), abiellus Eugen Carl Alexander von Pistohlkorsiga
*Anna (sünd. 1871), abiellus Taagepera mõisniku Hugo von Strykiga
*Heinrich (1873–1938), Voltveti, Kärsu ja Heinaste mõisnik, Liivimaa maamarssal

### Sugupuu

## Viited

## Välislingid
*Väljavõte Eestimaa rüütelkonna genealoogilisest käsiraamatust
Le Mans FC

**Le Mans Football Club** on Prantsusmaa jalgpalliklubi Le Mans'i linnas.

Klubi asutati 1985. aastal nimega **Le Mans Union Club 72** ehk **Le Mans UC72**. 2003/2004 hooajal pääses klubi kõrgliigasse. Pärast 2009/2010 hooaega langes klubi kõrgliigast teise liigasse.

2010. aastal sai klubi nimeks **Le Mans FC**. Finantsraskuste tõttu kaotas klubi 2013. aastal oma professionaalse klubi staatuse.
Lille OSC

**Lille Olympique Sporting Club** on Prantsusmaa jalgpalliklubi, mis mängib riigi kõrgliigas Ligue 1. Klubi kodustaadion on Lille'i linnastus asuv Stade Pierre-Mauroy.

Klubi loodi 1944. aastal, mil liitusid Olympique Lillois ja SC Fives. Mõlemad klubid olid olnud Prantsusmaa kõrgliiga asutajaliikmed ja Lillois riigi esimene meister. Lille OSC on tulnud Prantsusmaa meistriks neli korda (hooaegadel 1945–46, 1953–54, 2010–11 ja 2020–21). Prantsusmaa karikas on võidetud kuus korda, viimati 2011. aastal. Lille'i kõige edukam periood oli aastatel 1946–1954, mil klubi peatreener oli André Cheuva.

Lille'i suurim rivaal on RC Lens ning nende klubide vaheline derbi on tuntud nime all *[[Derby du Nord]]*.

## Praegune koosseis
*Seisuga 15. august 2024*

## Saavutused
*Ligue 1
****Võidud (4)**: 1945–46, 1953–54, 2010–11, 2020–21
*Ligue 2
****Võidud (4)**: 1963–64, 1973–74, 1977–78, 1999–00
*Coupe de France
****Võidud (6)**: 1945–46, 1946–47, 1947–48, 1952–53, 1954–55, 2010–11
*Coupe de la Ligue
**Teine koht (1): 2015–16
*Trophée des Champions
****Võidud (1)**: 2021
**Teised kohad (2): 1955, 2011
*UEFA Intertoto karikas
****Võidud (1)**: 2004

## Peatreenerid

*...
* Jean Fernandez (1994–1995)
* Jean-Michel Cavalli (1995–1997)
* Hervé Gauthier ja Charles Samoy (1997)
* Thierry Froger (1997–1998)
* Vahid Halilhodžić (1998–2001)
* Bruno Baronchelli (2001–2002; ajutine)
* Vahid Halilhodžić (2002)
* Claude Puel (2002–2008)
* Rudi Garcia (2008–2013)
* René Girard (2013–2015)

* Hervé Renard (2015)
* Patrick Collot (2015; *ajutine*)
* Frédéric Antonetti (2015–2016)
* Patrick Collot (2016–2017; *ajutine*)
* Franck Passi (2017; *ajutine*)
* Marcelo Bielsa (2017)
* João Sacramento (2017; *ajutine*)
* Christophe Galtier (2017–2021)
* Jocelyn Gourvennec (2021–2022)
* Paulo Fonseca (2022–2024)
* Bruno Génésio (2024–)

## Viited

## Välislingid
* Klubi koduleht
FC Lorient

**FC Lorient Bretagne Sud** on Prantsusmaa jalgpalliklubi, mis mängib riigi kõrgliigas Ligue 1. Klubi kodulinn on Lorient.

Klubi on asutatud 1926. aastal. Esimest korda osales Lorient Prantsusmaa kõrgliigas hooajal 1998–99. Enne seda oli Lorient olnud pikka aega tegutsenud amatöörklubina.

2002. aastal võitis klubi Prantsusmaa karika. Järgmisel hooajal osales klubi esimest ja seni ainsat korda Euroopa klubide võistlusel, kui UEFA karika esimeses ringis kaotati Türgi klubile Denizlispor.

Hooajal 2019–20 tuli Lorient Prantsusmaa esiliiga võitjaks ja naasis pärast kolme hooaega Prantsusmaa kõrgliigasse.

Lorient olnud hüppelauaks mitmetele rahvuskoondisse kuulunud mängijad, kelle hulka kuuluvad teiste seas Laurent Koscielny, André-Pierre Gignac, Michaël Ciani, Kevin Gameiro, Karim Ziani, Bakari Koné, Matteo Guendouzi ja Seydou Keita.

## Saavutused
*Ligue 2
****Võitja**: 2019–20
*Championnat National
****Võitja**: 1994–95
*Coupe de France
****Võitja**: 2001–02
*Coupe de la Ligue
**Teine koht: 2001–02
*Trophée des Champions
**Teine koht: 2002

## Viited

## Välislingid
* Koduleht
Alveool

**Alveool** (ladina keeles *alveolus* 'süvendike; somp') ehk **somp** on organismi kehas olev anatoomiline moodustis, mis on seest õõnes. On olemas
***[[kopsualveoolid]]**,
***[[hambaalveoolid]]**,
***[[näärmealveoolid]]**.
Lyoni Olympique

**Lyoni Olympique** (prantsuse keeles *Olympique lyonnais*; täielik nimi *Olympique de Lyon et du Rhône*) on Prantsusmaa jalgpalliklubi. Lyon on domineerinud riigi meistrivõistlustel suurema osa 2000. aastatest, võites need oma ajaloos esimest korda küll alles 2002. aastal, kuid püstitades seejärel seitsmel aastal järjest meistriks tulles uue rekordi.

UEFA Meistrite Liigas on Lyon kahel korral jõudnud poolfinaali (hooaegadel 2009–10 ja 2019–20) ning kolmel korral veerandfinaali (hooaegadel 2003–04, 2004–05 ja 2005–06).

1997. aasta tuldi UEFA Intertoto Cup'i võitjaks.

Lyoni Olympique on Paris Saint-Germaini ja Marseille Olympique'i kõrval ühe suurima toetajaskonnaga Prantsusmaa jalgpalliklubisid.

Lyoni Olympique'i naiskond mängib Prantsusmaa naiste meistriliigas Division 1 Féminine ning on 17-kordse Prantsusmaa meistrina riigi edukaim klubi.

## Praegune meeskond
*Seisuga 23. august 2024*

## Saavutused
*Ligue 1
****Võidud (7)**: 2001–02, 2002–03, 2003–04, 2004–05, 2005–06, 2006–07, 2007–08
*Ligue 2
****Võidud (3)**: 1950–51, 1953–54, 1988–89
*Coupe de France
****Võidud (5)**: 1963–64, 1966–67, 1972–73, 2007–08, 2011–12
*Coupe de la Ligue
****Võidud (1)**: 2000–01
*Trophée des Champions
****Võidud (8)**: 1973, 2002, 2003, 2004, 2005, 2006, 2007, 2012
*UEFA Intertoto karikas
****Võidud (1)**: 1997

## Peatreenerid

* ...
*  Jean Tigana (1993–1995)
*  Guy Stéphan (1995–1996)
*  Bernard Lacombe (1996–2000)
*  Jacques Santini (2000–2002)
*  Paul Le Guen (2002–2005)
*  Gérard Houllier (2005–2007)
*  Alain Perrin (2007–2008)

*  Claude Puel (2008–2011)
*  Rémi Garde (2011–2014)
*  Hubert Fournier (2014–2015)
*  Bruno Génésio (2015–2019)
*  Sylvinho (2019)
*  Rudi Garcia (2019–2021)
*  Peter Bosz (2021–2022)
*  Laurent Blanc (2022–2023)
*  Fabio Grosso (2023)
*  Pierre Sage (2023–)

## Viited

## Välislingid
* Koduleht
AS Monaco FC

**Association Sportive de Monaco Football Club** on Monacos Fontvieille'is tegutsev Prantsusmaa jalgpalliklubi, mis mängib Prantsusmaa kõrgliigas Ligue 1. 

Kuigi klubi tegutseb Monacos, loetakse seda Prantsusmaa klubiks, kuna klubi mängib Prantsusmaa liigasüsteemis ja Monaco ei ole UEFA liige.

AS Monaco on üks Prantsusmaa aegade edukamaid klubisid: ta on tulnud kaheksa korda riigi meistriks ja võitnud viis Prantsusmaa karikat. Klubi on jõudnud Euroopa karikavõitjate karikasarja ja UEFA Meistrite Liiga finaali vastavalt 1992. ja 2004. aastal.

## Praegune meeskond
*Seisuga 30. august 2024*

## Saavutused
*Ligue 1 (8): 1960–61, 1962–63, 1977–78, 1981–82, 1987–88, 1996–97, 1999–00, 2016–17
*Ligue 2 (1): 2012–13
*Championnat de France Amateur (3): 1960–61, 1963–64, 2007–08
*Coupe de France (5): 1959–60, 1962–63, 1979–80, 1984–85, 1990–91
*Coupe de la Ligue (1): 2002–03
*Trophée des Champions (4): 1961, 1985, 1997, 2000

## Peatreenerid

*...
* Jean Tigana (1995–1999)
* Claude Puel (1999–2001)
* Didier Deschamps (2001–2005)
* Jean Petit (2005)
* Francesco Guidolin (2005–2006)
* László Bölöni (2006)
* Laurent Banide (2006–2007)
* Ricardo Gomes (2007–2009)
* Guy Lacombe (2009–2011)

* Laurent Banide (2011)
* Marco Simone (2011–2012)
* Claudio Ranieri (2012–2014)
* Leonardo Jardim (2014–2018)
* Thierry Henry (2018–2019)
* Leonardo Jardim (2019)
* Robert Moreno (2019–2020)
* Niko Kovač (2020–2022)
* Philippe Clement (2022–2023)
* Adi Hütter (2023–)

## Viited

## Välislingid
* Koduleht
Vikerkest

**Vikerkest** ehk **iiris** (ladina keeles *iris*) on osade loomade (sh inimeste) silmamuna eesosas olev soonkesta õhuke ringikujuline moodustis. Vikerkesta keskel asub silmaava. 
 
Vikerkesta areng, anatoomia, füsioloogia, morfoloogia, histoloogia ja patoloogia võivad erineda nii liigiti kui ka indiviiditi.

Iiris sisaldab rohkesti veresooni ja ka pigmenteerunud rakke. Pigmenteerunud rakud aga sisaldavad pigmenti melaniin, mille hulk ja paiknemine on peamine silmavärvi tegur. Vikerkesta värvi loetaksegi tavakeeles silmavärviks. Mida rohkem on vikerkestas pigmenti, seda tumedam on silm.

## Roomajatel
### Madudel
Madude nägemine erineb paljude teiste loomade omast ja paljudele liikumatutele objektidele nad oma pilku ei fokuseeri. Vikerkesta keskel asuv pupill aga on neil väga erineva kujuga. Maod muudavad pupilli kuju ja reguleerivad vikerkesta lihaseid liigutades silma saabuva valguse hulka.  

Madude vikerkest on erinevatel maoliikidel erineva värvusega, mis oleneb ka nende eluviisist. Esineb helepruuni, punase, kollase, tumepruuni, rohelise iirisega madusid. Madude kestumise ajal muutub läbipaistev silmakilbis piimjaks ja läbipaistmatuks ning mao iirise värv ei ole palja silmaga vaadates tuvastatav. 

#### Sooline dikromatism
Hariliku rästiku silmade värvuses esineb sooline erinevus: emaste rästikute vikerkest on helepruun ja isaste oma punane.

## Imetajatel
### Koduloomadel
Vikerkest asetseb paljudel loomadel sarvkesta ja silmaläätse vahel. Vikerkesta keskel asuv silmaava muudab oma kuju mitmete tegurite ja toimingute ajal (näiteks valgus, vaatlemine, magamine jt). 
Vikerkesta liikumine baseerub silmaavasulguri ja silmaavalaiendaja funktsioonil.  

### Inimestel
Inimese vikerkesta põhikude ehk strooma koosneb sidekoest ja sisaldab pigmenti.

Vikerkesta lihased on: 
* silmaavalaiendajalihas
* silmaavaahendajalihas.  
 
Vikerkest jagab silmaläätse ees oleva ruumi kaheks. Iirise ja sarvkesta vahel olev õõnsus moodustab silma eeskambri (*camera bulbi anterior*). Ja iirise taga paiknev õõnsus moodustab tagakambri (*camera bulbi exterior*), mida täidab klaaskeha.

## Vaata ka
*Silmaiirisepõhine tuvastamine

## Viited

## Välislingid
*Sissekanne Eesti Entsüklopeedias
*Terminologia Anatomica A15.2.03.020: Iris. Vikerkest
Pisaranääre

**Pisaranääre** (ladina keeles *glandula lacrimalis*) on paljude imetajate ja roomajate peas paiknev paariline nääre. 

Pisaranäärmete funktsiooniks on pisaravedeliku eritamine. See aitab ära hoida silma kuivuse ja kaitseb silma bakterite (jt võõrkehade) eest.

Pisaranäärmete areng, anatoomia, füsioloogia, morfoloogia, histoloogia, ja patoloogia võivad suuresti erineda nii liigiti kui ka indiviiditi.

## Roomajatel
### Madudel
Pisaranäärmete esinemine madudel on lõpuni vaidlemata. Enamiku uurijate arvates on madudel pisaranäärme asemel Harderi nääre ja üksikute uurijate arvates on madudel, nagu paljudel teistelgi roomajatel nii Harderi näärmed kui ka pisaranäärmed.
 
## Imetajatel
### Inimestel
Inimestel asub pisaranääre silmakoopa ülemis-külgmises nurgas ja on pisaraaparaadi osa. 

#### Patoloogia
Pisaranäärmetega seostatakse inimestel selliseid haiguslikke seisundeid nagu pisaranäärmeatroofia, pisaranäärmepõletik, dakrüops, kuiva silma sündroom, pisaranäärmetsüst jt.  

## Vaata ka
*Harderi nääre

## Viited
Vanaeanägevus

**Vanaeanägevus** ehk **presbüoopia** on üks kaugnägelikkuse ehk hüperoopia alavorm.

See tuleneb inimese vananemisest tingitud läätse elastsuse languse tõttu, kui väheneb selle kumerus, tulemuseks on raskendatud lähedalt nägemine.
Kõõlus

**Kõõlus** (ladina keeles * tendo*) on tugev sidekoe riba, mille abil kinnitub lihas luudele. Kõõlused on vastupidavad tõmbele ja venitusele, koosnedes peamiselt kollageeni kiududest.

## Vaata ka
*Kõõlusevigastused hobustel
Lihastoonus

**Lihastoonus** on skeletilihase seisundit iseloomustav suurus. 

Mõõdetakse nii passiivse skeletilihase rahuoleku toonust (tahtelise kontraktsiooni puudumisel lihases esinev tõmbepinge, mida ei saa tahteliselt vähendada) kui asenditoonust (mehaaniline pingus lihases, mille abil kindlustatakse keha tasakaal, kehaosade asetsemine üksteise suhtes ning aktiivseks lihastööks vajalik eelpinge foon).

## Vaata ka
*halvatus
*lihasjõudlus
*turgor
Pjotr Romanov

**Pjotr Romanov** (vene Пётр Романов) on mitme inimese nimi või nimeosa:

**Pjotr Aleksejevitš Romanov** on olnud kahe Romanovite dünastiasse kuulunud Venemaa valitseja täisnimi:
*Esimene neist oli troonil aastatel 1682–1721 ja on tuntud **[[Peeter I]]** nime all.
*Teine oli tema pojapoeg, kes valitses aastatel 1727–1730 **[[Peeter II]]** nime all.
Närviimpulss

**Närviimpulss** ehk **aktsioonipotentsiaal** on närvirakkudes toimuva lühiajalise ja väga nõrga elektrilise muutuse edasikandumine mööda närvikiude ning ühest närvirakust (seejuures vahel ka ühest kehaosast) teise. Elektriline muutus tähendab täpsemalt seda, et toimub muutus närviraku membraanipotentsiaalis. Närviimpulssideks vajalik energia tuleb põhiliselt närvirakkude mitokondrites muundatud ja kogutud energiast (vt ka ATP ehk adenosiintrifosfaat).

Närviimpulss kandub ühest rakust teise sünapsi kaudu. Elektrilise sünapsiga ühenduse puhul kandub närviimpulss otse ühest rakust teise, sest kaks rakku puutuvad omavahel kokku. Kokkupuutepunktis antakse membraanipotentsiaali muutus edasi ühest rakust teise. Selline ühendus on kiirem. Teistsugused sünapsid on ajus. Nende nimetus on keemiline sünaps. Keemilise sünapsi puhul on kahe neuroni vahel õhuke vahe. See on sünaptiline pilu. Kui elektriimpulss jõuab mööda aksonjätket sünapsini, vallandab see impulssi saatva raku otsas keemiliste ainete, virgatsainete (neurotransmitterite) molekulid, mis vabanevad sünaptilisse pilusse. Molekulid liiguvad läbi pilu teise neuronini ja seonduvad seal membraanil olevate retseptoritega, mis avavad tee ioonidele vastuvõtva raku sisse. Selle tõttu muutub raku elektrilaeng (membraanipotentsiaal). 

Neuronitel võib olla väga palju (tuhandeid) ühendusi teiste neuronitega. Lisaks sellele on osade keemiliste sünapsite funktsiooniks mitte ergastav vaid hoopis inhibideeriv, vaigistav roll. Kui siis nende kõigi sünapsite kaudu saabuvate närviimpulsside koosmõju ületab teatava piiri, lävendi, saadab närvirakk elektriimpulsi mööda aksonit väljapoole, teistele neuronitele. Ajus on ühendused paljude närvirakkude vahel, nende abil moodustuvad keerulised närvirakkude võrgustikud, nende omavahelised seosed. Toetudes närviimpulsside abil edastatud seostele, loob meie aju meeleelundite abil saadud signaalidest pildi välise maailma kohta. Üldistavalt võib öelda, et närviimpulss on elektrilaengute muutumise keel, millesse tõlgitakse kogu ümbritseva maailma paljusus: valguse, helide, lõhnade, maitsete ja puudutuste kaskaad. Ilma neuronite närviimpulssideta poleks ei teadvust ega mälu. Neuroteaduse eksperimendid on veenvalt näidanud, et kogu meie vaimne aktiivsus kõrgemast filosoofiast madalatasemeliste refleksideni kulgeb neuronvõrkude aktiivsuse vahendusel.

## Vaata ka
*Aktsioonipotentsiaal
*Sünaps

## Viited
Liigesekihn

**Liigesekihn** ehk **liigesekapsel** on luuotsi tihedalt kattev sidekoeline ümbris, mis ühendab liigestuvaid luid ja hoiab liigesevedeliku liigeseõõnes.
Verelible

**Verelibled** ehk **vererakud** (ladina keeles *haemocytys*) on paljude selgrootute hemolümfis ja selgroogsete veres ringlevate rakkude koondnimetus.

Vereliblede areng, eristumine, paljunemine, liikumine, morfoloogia , apoptoos ning  patoloogia ( sh ebanormaalne eristumine) võivad erineda nii liigiti, indiviiditi kui ka arenguastmeti.  
 
Paljude selgroogsete vererakud jaotatakse valge- ja punalibledeks ning vereliistakuteks.

Vereliblede arv on normaalsetes tingimustes üsna püsiv väärtus, sest hävinenud rakud asenduvad uutega.

Vererakkude eellasrakud eristuvad juba blastotsüstistaadiumis.

Punalibled ehk erütrotsüüdid on vajalikud hapniku vastuvõtuks kopsudes ja äraandmiseks kudedes. Vereliistakud ehk trombotsüüdid sisaldavad aineid, mis on olulised vere hüübimisel ja veresoonte ahendamisel. Valgeliblede ehk leukotsüütide ülesandeks on kahjutustada organismile võõraid, peamiselt valgulisi ühendeid.

Vererakud on kantud kehtivasse inimese tsütoloogia ja histoloogia standardsõnavarasse *[[Terminologia Histologica]]*-sse.

## Vaata ka
*imetajate rakutüüpide loetelu

## Viited

## Välislingid
*Jonas G King, ja Julián F Hillyer, Spatial and temporal in vivo analysis of circulating and sessile immune cells in mosquitoes: hemocyte mitosis following infection, BMC Biology 2013, 11:55  doi:10.1186/1741-7007-11-55, veebiversioon (vaadatud 30.07.2014) (*inglise keeles*) 
* Sissekanne Terminologia Histologicas H2.00.04.1.00001:  Haemocyti. Vererakud

*Selles artiklis on kasutatud saksakeelset artiklit [[:de:Blutkörperchen]] seisuga 30.07.2014.*
Retseptor

**Retseptorite** all võidakse silmas pidada:
* **[[Retseptorrakud|retseptorrakke]]**, mis on organismi seest või väliskeskkonnast tulevaid ärritusi vastu võtvad närvirakud. Niisuguste retseptorite talitlus põhineb nõrkade elektriliste signaalide (aktsioonipotentsiaali) tekitamisel neuronis ja selle ioonkanalite vahendatud propagatsioonis (erutuse levis). Et kindlale retseptorrakule on omane kindla ärrituse vastuvõtt (modaalsus), siis vastavalt sellele jagatakse retseptorrakke mehhano-, kemo-, osmo-, termo- ja fotoretseptoriteks;
* **[[Retseptor (biokeemia)|retseptoreid]]**, mis on raku sees või pinnal olevad valgud või valgumolekulide kooslused, mis seovad ligande ja talitlevad signaaliülekandjatena. Neid nimetatakse ka **retseptorvalkudeks**. Need võivad olla: 
** **[[rakupinna retseptorid]]**: nende hulka kuuluvad ioonkanal-retseptorid, katalüütilised retseptorid ja G-valguga seotud retseptorid;
** **[[tuumaretseptorid]]**;
** **[[immunoretseptorid]]**.

## Vaata ka
*eksterotseptsioon
*interotseptioon
*propriotseptsioon
*retseptsioon
Karvapüstitaja

**Karvapüstitajad** (*arrectores pilorum*, ainsuses *arrector pili*) on lihased, mis tõstavad külma või erutuse tundmisel karvad püsti, moodustub kananahk.

Igal karval on oma karvapüstitaja.
Lülikeha

**Lülikeha** (*corpus vertebrae*; ka selgroolüli keha) on rinnalüli osa.

Lülikehad paiknevad selgroo rindmises (rinnalülide) osas, kus nad asuvad üksteise peal ja on eraldatud lülidevaheketastega. Nende kanda jääb keha raskus.

## Vaata ka

* Rinnalülid
Vesiehitis

**Vesiehitis** ehk **hüdrotehniline ehitis** on rajatis, mis võimaldab kasutada mingi pinnaveekogu (järve, jõe, mere jne) ja põhjavett, samuti liigituvad siia ehitised, mis kaitsevad mingit ala või muud vee negatiivse mõju (näiteks purustava toime) eest.

Vesiehitised võivad olla tehtud väga erinevatest materjalidest, näiteks suurtest kividest, betoonist või ka vähem vastupidavatest materjalidest, nagu puutüved.

Tüüpilised vesiehitised on tammid, paisud, lüüsid, poldrid jne.

## Vaata ka
* Liigveelase
Holland Eurovisiooni lauluvõistlusel

**[[Holland]]** oli üks **[[Eurovisiooni lauluvõistlus]]e** algkoosseisu riikidest, osaledes Eurovisiooni lauluvõistlusel juba 1956. aastast. Holland on seni vahele jätnud vaid neli võistlust.

Viie võiduga on Holland kümne kõige edukama Eurovisiooni riikide hulgas. Märkimisväärselt kõrged saavutused 1980. ja 1990. aastatel olid Bernadettel, Marchal, Gerard Jolingul, Humphrey Campbellil, Ruth Jacottil ja Edsilia Rombleyl, kes kõik lõpetasid esikümnes ning olid enne võistlust favoriidid. 

Holland on korraldanud lauluvõistlust neljal korral: 1958, 1970, 1976 ja 1980. Kolmel esimesel korral korraldati võistlust tänu eelmise aasta võidule. 1980. aastal saadi korraldusõigus, kuna Iisrael ei olnud võimeline teist aastat järjest võistlust korraldama. Samal põhjusel otsustas Holland 1960. aastal korraldusõigusest loobuda. Holland korraldab lauluvõistluse 2021. aastal, peale Duncan Laurence'i võitu Tel Avivis 2019. aastal.

## Puudumised võistlustelt
Holland on oma Eurovisiooni ajaloo jooksul puudunud vaid neljalt võistluselt. Esimene neist oli 1985. aasta Eurovisioon, mis toimus Rootsis Göteborgis. Võistlus toimus 4. mail, mis on Hollandi hukkunute mälestuspüha, mistõttu ei osaletud võistlusel. 

1991. aastal toimus võistlus taas 4. mail ning Holland ei osalenud samadel põhjustel kui 1985. aastal. 

1995. ja 2002. aastal ei osaletud samuti Eurovisiooni lauluvõistlusel. Tookord oli põhjus eelnevate aastate kesistes tulemustes: 1994. aastal 23. koht ja 2001. aastal  18. koht. 

## Holland Eurovisioonil

## Hääletamise ajalugu (1975–2023 finaalid)
Holland on andnud kõige rohkem punkte järgmistele riikidele:

Holland on saanud kõige rohkem punkte järgmistelt riikidelt:

## Korraldatud Eurovisiooni lauluvõistlused

## Galerii

Eurovision Song Contest 1965 - Conny van den Bos.jpg|Conny Vandenbos Napolis (1965)
Erombley.jpg|Edsilia Rombley Helsingis (2007)
ESC 2008 - Netherlands - Hind, 1st semifinal.jpg|Hind Belgradis (2008)
Sieneke op het Eurovisiesongfestival 2010.jpg|Sieneke Oslos (2010)
ESC2014 - the Netherlands 01.jpg|The Common Linnets Kopenhaagenis (2014)
20150518 ESC 2015 Trijntje Oosterhuis 1793.jpg|Trijntje Oosterhuis Viinis (2015)
ESC2016 - Netherlands 09 (crop).jpg|Douwe Bob Stockholmis (2016)
OG3NE (The Netherlands). Photo 342.jpg|OG3NE Kiievis (2017)
image:ESC2018 - Netherlands 01.jpg|Waylon Lissanbonias (2018)
image:Semi2Dress2019-042-20190516-EuroVisionary.jpg|Duncan Laurence Tel Avivis (2019)



## Viited

## Välislingid
* Eurovisiooni lauluvõistluse ametlik koduleht *(inglise keeles)*
* Eurovisioon.ee – Holland *(eesti keeles)*
Horvaatia Eurovisiooni lauluvõistlusel

**[[Horvaatia]]** on osalenud **[[Eurovisiooni lauluvõistlus]]el** alates 1993. aastast.

Horvaatia esindaja Eurovisiooni lauluvõistluseks valitakse popfestivalil "Dora", mis on iga-aastane üritus, mida korraldab Horvaatia rahvusringhääling Hrvatska radiotelevizja (HRT). 

Horvaatia parim positsioon seni on olnud 4. koht, mille nad on saavutanud kahel korral: 1996. aastal, kui Maja Blagdan esindas Horvaatiat lauluga "Sveta ljubav", ja 1999. aastal, kui Doris Dragović laulis "Marija Magdalena". 

Horvaatia on olnud ka esindatud varem Eurovisioonil. Aastatel 1961–1991 osalesid Horvaatia lauljad mitu korda Jugoslaavia lipu all. Horvaatia oli Eurovisioonil kõige edukam Jugoslaavia vabariik. Horvaadid esindasid Jugoslaaviat 13 korral 27-st. Ka Jugoslaavia ainuke võitja Riva oli horvaat ning tänu sellele toimus 1990. aasta Eurovisiooni lauluvõistlus Zagrebis.                                                                                                                                                                                                                                                                                                                                                                                          

## Osavõtt

 2009. aastal pääses Horvaatia finaali žürii otsusel.

## Hääletamise ajalugu (1993–2023 finaalid)
Horvaatia on *andnud* kõige rohkem punkte järgmistele riikidele:

Horvaatia on *saanud* kõige rohkem punkte järgmistelt riikidelt:

## Galerii

ESC 2007 Croatia - Dragonfly & Dado Topic - Vjerujem u ljubav.jpg|Dragonfly feat. Dado Topić Helsingis (2007)
Croatia in the Eurovision Song Contest 2008.jpg|Kraljevi ulice & 75 Cents Belgradis (2008)
Igor Cukrov & Andrea Šušnjara (3830890311).jpg|Igor Cukrov & Andrea Moskvas (2009)
Feminnem - Lako je sve (2nd Semi-final).jpg|Feminnem Oslos (2010)
Нина Бадрич.JPG|Nina Badrić Bakuus (2012)
ESC2013 - Croatia 03.jpg|Klapa s Mora Malmös (2013)
ESC2016 - Croatia 04.jpg|Nina Kraljić Stockholmis (2016)
Eurovision Song Contest 2017, Semi Final 2 Rehearsals. Photo 223.jpg|Jacques Houdek Kiievis (2017)
ESC2018 - Croatia 01.jpg|Franka Lissanbonis (2018)
ESC2019-Croatia.jpg|Roko Tel Avivis (2019)


## Välislingid
* Eurovisiooni lauluvõistluse veebisait *(inglise keeles)*
* Eurovisioon.ee – Horvaatia *(eesti keeles)*
* Eurovision Croatia – Eurovisiooniteemaline veebisait *(horvaadi keeles)*
Club de Gimnasia y Esgrima La Plata

**Club de Gimnasia y Esgrima La Plata** on La Plata jalgpalliklubi, mis mängib Argentina kõrgliigas Primera Divisiónis. Klubi asutas rühm õpilasi aastal 1887. 

## Staadion
Klubi kodustaadion on Juan Carmelo Zerillo, mis mahutab ligi 33 000 pealtvaatajat. 

## Viited

## Välislingid

* Koduleht
* RSSSF
* Dmoz.org
AS Nancy

**Association Sportive Nancy-Lorraine** on Prantsusmaa jalgpalliklubi, mis hooajal 2011-12 mängib riigi kõrgliigas.
OGC Nice

**Olympique Gymnaste Club de Nice Côte d'Azur** (lühendatult **OGC Nice**) on Prantsusmaa jalgpalliklubi, mis mängib riigi kõrgliigas.

Nice on neljal korral tulnud Prantsusmaa meistriks ja võitnud kolmel korral karika.

## Praegune koosseis
*Seisuga 27. august 2020*

## Saavutused
*Ligue 1
****Võidud (4)**: 1950–51, 1951–52, 1955–56, 1958–59
*Ligue 2
****Võidud (4)**: 1947–48, 1964–65, 1969–70, 1993–94
*Championnat National
****Võidud (2)**: 1985, 1989
*Coupe de France
****Võidud (3)**: 1952, 1954, 1997

## Viited

## Välislingid
* Koduleht
Paris Saint-Germain

**Paris Saint-Germain** (lühendatult **PSG**, prantsuse keeles ametlikult **Paris Saint-Germain Football Club**) on Prantsusmaa pealinna Pariisi jalgpalliklubi, mis hooajal mängib riigi kõrgliigas Ligue 1.

Klubi loodi 12. augustil 1970 klubide Paris FC ja Stade Saint-Germain ühendamisel. Alates hooajast 1974–75 mängib Paris Saint-Germain Prantsusmaa jalgpalli kõrgliigas. Klubi on tulnud üheksa korda Prantsusmaa meistriks ning võitnud 13 korral Prantsusmaa karika. Hooaegadel 2014–2015, 2015–2016, 2017–2018 ja 2019–20 võideti ühe hooaja sees liigatiitel, karikasari ja liigakarikas.

Klubi kodustaadion on alates 1974. aastast Pariisis asuv Parc des Princes. Klubi treeningubaasiks on Saint-Germainis asuv Le Camp des Loges, mille vahetusse lähedusse jääb ka klubi vana (aastail 1904–1974 kasutatud) kodustaadion Stade Municipal Georges Lefèvre.

## Praegune meeskond
*Seisuga 7. oktoober 2020*

 

## Saavutused
*Ligue 1 (10): 1985–86, 1993–94, 2012–13, 2013–14, 2014–15, 2015–16, 2017–18, 2018–2019, 2019–2020, 2021/22
*Ligue 2 (1): 1970–71
*Coupe de France (13): 1981–82, 1982–83, 1992–93, 1994–95, 1997–98, 2003–04, 2005–06, 2009–10, 2014–15, 2015–16, 2016–17, 2017–18, 2019–20
*Coupe de la Ligue (9): 1994–95, 1997–98, 2007–08, 2013–14, 2014–15, 2015–16, 2016–17, 2017–18, 2019–20
*Trophée des Champions (9): 1995, 1998, 2013, 2014, 2015, 2016, 2017, 2018, 2019
*UEFA karikavõitjate karikas (1): 1995–96
*UEFA Intertoto karikas (1): 2001

## Viited

## Välislingid
* Koduleht
Rennesi Stade

**Rennesi Stade** (prantsuse keeles ametlikult *Stade rennais football club*) on Prantsusmaa Rennesi linna jalgpalliklubi, mis mängib riigi kõrgliigas.

Rennesi Stade asutati 1901. aastal. 1932. aastal oli see Prantsusmaa liiga asutajaklubisid.

Rennesi Stade võitnud Prantsusmaa karika kolm korda, viimati 2019. aastal, kui finaalis alistati valitsev Prantsusmaa meister Paris Saint-Germain. Hooajal 2020–21 osales Rennes esimest korda UEFA Meistrite Liigas.

Rennesi Stade'il on riigi üks edukamaid jalgpalliakadeemiaid. Sealt on jalgpalluriteed alustanud teiste seas Sylvain Wiltord, Yoann Gourcuff, Moussa Sow, Yacine Brahimi, Ousmane Dembélé ja Jimmy Briand.

Klubi kodustaadion on Roazhon Park, mis mahutab 29 778 pealtvaatajat.

## Praegune koosseis
*Seisuga 8. oktoober 2020*

## Saavutused
*Ligue 2
****Võitja (2)**: 1955–56, 1982–83
*Coupe de France
****Võitja (3)**: 1964–65, 1970–71, 2018–19
**Teised kohad (4): 1921–22, 1934–35, 2008–09, 2013–14
*Trophée des champions
****Võitja (1)**: 1971
*UEFA Intertoto karikas
****Võitja (1)**: 2008 

## Viited

## Välislingid
* Koduleht
AS Saint-Étienne

**Association Sportive de Saint-Étienne Loire** on Prantsusmaa jalgpalliklubi, mis mängib riigi kõrgliigas.

Saint-Étienne on Prantsusmaa ajaloo edukaim klubi kümne Prantsusmaa meistrivõidu, kuue Coupe de France'i, ühe Coupe de la Ligue'i ja viie Tropheé des Champions'i tiitliga. Lisaks on Saint-Étienne võitnud Prantsusmaa esiliiga kolmel korral.

Hooajal 1975/76 jõudis Saint-Étienne Euroopa meistrite karikavõistluste finaali, kus kaotati Müncheni Bayernile tulemusega 0:1.

## Praegune koosseis
*Seisuga 27. august 2020*

## Saavutused
*Ligue 1
****Võidud (10)**: 1956–57, 1963–64, 1966–67, 1967–68, 1968–69, 1969–70, 1973–74, 1974–75, 1975–76, 1980–81
*Ligue 2
****Võidud (3)**: 1962–63, 1998–99, 2003–04
*Coupe de France
****Võidud (6)**: 1961–62, 1967–68, 1969–70, 1973–74, 1974–75, 1976–77
*Coupe de la Ligue
****Võidud (1)**: 2012–13

## Viited

## Välislingid
* Koduleht
FC Sochaux-Montbéliard

**Football Club Sochaux-Montbéliard** on Prantsusmaa linna Montbéliard'i jalgpalliklubi, mis hooajal 2012-13 mängis riigi kõrgliigas.

## Välislingid
* Koduleht